The Psychedelic Sounds of the 13th Floor Elevators

The Psychedelic Sounds of the 13th Floor Elevators je debutový štúdiový album americkej kapely The 13th Floor Elevators. Obsahuje folkové, bluesové nahrávky, ale aj skladby v štýle garage rocku, no významný je hlavne tým, že patrí medzi klasické albumy histórie psychedelického rocku. Na zadnej strane vydania albumu z roku 1966 sa nachádzajú slová: „the psychedelic sounds of: The 13th Floor Elevators“. Táto veta je považovaná za prvú v ktorej sa pre označenie hudby použilo slovo „psychedelická“. V tom istom roku vyšli pod podobným označením aj albumy ďalších kapiel: The Blues Magoos (Psychedelic Lollipop) a The Deep (Psychedelic Moods).

K albumu bol vydaný singel „You're Gonna Miss Me“, ktorý bol jediným skutočným hitom skupiny. Dosiahol 55. pozíciu rebríčka Billboardu. Na „B“ strane singla bola pieseň „Reverberation (Doubt)“ (#129).

V roku 2005 hudobný vydavateľ Charly Records, britský label špecializovaný na reedície, publikoval remastrovanú verziu albumu The Psychedelic Sounds of the 13th Floor Elevators na CD. Tento nosič obsahuje bonusy, ktoré boli nahraté v roku 1966 na koncerte na ulici Polk Gulch (San Francisco) v sále Avalon Ballroom a obidve strany singlu „We Sell Soul“ a „You're Gonna Miss Me“, ktoré nahral predchodca 13th Floor Elevators, skupina The Spades.

V roku 2009 bola originálna, mono, verzia albumu vydaná v box sete s názvom „Sign of the 3-Eyed Men“. V tomto sete je aj nová alternatívna stereo verzia, v ktorej je dodržané poradie skladieb tak ako to pôvodne chcela kapela, ako aj niektoré neúspešné štarty nahrávania. Obidve verzie v box sete obsahujú rozdielne dovtedy nevydané bonusy.

Pôvodný zoznam skladieb 
 „You Don't Know (How Young You Are)“ (Powell St. John)
 „Through the Rhythm“ (T. Hall, S. Sutherland)
 „Monkey Island“ (Powell St. John)
 „Roller Coaster“ (T. Hall, R. Erickson)
 „Fire Engine“ (T. Hall, S. Sutherland, R. Erickson)
 „Reverberation“ (T. Hall, S. Sutherland. R. Erickson)
 „Tried to Hide"* (T. Hall, S. Sutherland)
 „You're Gonna Miss Me“ (R. Erickson)
 „I've Seen Your Face Before (Splash 1)“ (C. Hall, R. Erickson)
 „Don't Fall Down“ (T. Hall, R. Erickson)
 „The Kingdom of Heaven (Is Within You)“ (Powell St. John)

Vydanie len pre USA v roku 1966 
Strana 1
 „You're Gonna Miss Me“ (R. Erickson) – 2:24
 „Roller Coaster“ (T. Hall, R. Erickson) – 5:00
 „Splash 1 (Now I'm Home)“ (C. Hall, R. Erickson) – 3:50
 „Reverberation“ (T. Hall, S. Sutherland. R. Erickson) – 2:46
 „Don't Fall Down“ (T. Hall, R. Erickson) – 3:00
Strana 2
 „Fire Engine“ (T. Hall, S. Sutherland, R. Erickson) – 3:22
 „Thru the Rhythm" [sic] (T. Hall, S. Sutherland) – 3:05
 „You Don't Know“ (Powell St. John) – 2:38
 „Kingdom of Heaven“ (Powell St. John) – 3:05
 „Monkey Island“ (Powell St. John) – 2:38
 „Tried to Hide“ (T. Hall, S. Sutherland) – 2:43
Autorské práva patria Tapier Music Corp. – BMI.

Nahrávanie albumu 
Roky Erickson – spev, rytmická gitara
Stacy Sutherland – sólová gitara
Tommy Hall – Amplified jug
Benny Thurman – basová gitara (1, 3)
Ronnie Leatherman – basová gitara (2, 4 – 11)
John Ike Walton – bicie nástroje, perkusie
Produkcia
Producentom je Lelan Rogers, okrem prvej nahrávky (Gordon Bynum)
Nahrávanie, inžiniering a mixáž – Bob Sullivan

Zdroj

Externé odkazy

The Psychedelic Sounds of the 13th Floor Elevators  (Adobe Flash) at Radio3Net (streamed copy where licensed)
The Psychedelic Sounds of the 13th Floor Elevators at Discogs

Albumy skupiny 13th Floor Elevators
Debutové albumy